Държавен вестник, бр. 107, 2024 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  107
фонд на Народното събрание, като разходите 
по основен ремонт, типово обзавеждане, ох­
рана чрез сигнална охранителна техника или 
по друг начин, данъците и таксите по Закона 
за местните данъци и такси се поемат от 
бюджета на Народното събрание.
(5) Народните представители имат право на 
квартирни и дневни за сметка на Народното 
събрание при посещение в изборните райони. 
Размерът на квартирните и лимитът на пътни­
те, когато се пътува със собствен автомобил, 
се определят от председателя на Народното 
събрание. Този въпрос се регламентира от 
вътрешен акт, издаден от председателя на 
Народното събрание.
(6) Народният представител има право на 
работно помещение в София, осигурено от 
Народното събрание с необходимите техни­
чески и комуникационни средства, както и на 
служебна уеб страница в интернет, поддържана 
на сървъра на Народното събрание.
Чл. 11. Народното събрание поема допъл­
нителни разходи на народните представители, 
организирани в парламентарни групи, и на 
народните представители, нечленуващи в 
парламентарна група, в размер на две трети 
от основното месечно възнаграждение на 
народните представители по чл. 5. Сумите 
се превеждат на народните представители 
по банков път въз основа на решение на 
парламентарните групи. В решението се 
определят разпределението на средствата, 
тяхното отчитане и контрол. Тези средства 
се използват за заплащане на сътрудници, 
консултации, експертизи, помещения и други 
дейности, свързани с работата на народните 
представители в Народното събрание и из­
борните им райони. Народните представи­
тели, организирани в парламентарни групи, 
и народните представители, нечленуващи в 
парламентарна група, обявяват на страницата 
си в интернет информация за изразходваните 
средства, като посочват и получателите на 
средствата (собствено и фамилно име или 
наименование). Допълнителните разходи се 
облагат по реда на Закона за корпоративното 
подоходно облагане.
Чл. 12. Бюджетът на Народното събрание 
включва средства за представителни разходи 
на председателя и заместник-председателите 
на Народното събрание, на председателите 
на парламентарните групи, на председателите 
на постоянните комисии, както и средства за 
посрещане на гости, поканени от Народното 
събрание.
Чл. 13. (1) При неоправдано отсъствие от 
пленарно заседание на народния представи­
тел се прави удръжка, равна на дневното му 
възнаграждение.
(2) При неоправдано отсъствие от заседа­
ние на парламентарна комисия, подкомисия 
и работна група на народния представител се 
прави удръжка, равна на съответната добавка 
за участие в заседанието.
(3) При неоправдано отсъствие от три 
поредни или общо 5 пленарни заседания за 
съответния месец на народния представител 
се прави удръжка, равна на две трети от 
месечното му възнаграждение, и Народното 
събрание не поема повече от една трета от 
допълнителните му разходи по чл. 11.
(4) Когато поради липса на кворум заседа­
нието на Народното събрание не бъде открито 
или бъде прекратено, на народните предста­
вители, отсъствали по неуважителни причини 
от заседанието, се прави удръжка, равна на 
две трети от дневното възнаграждение.
(5) Данните се вземат от разпечатките за 
регистрация и гласуване, справки от предсе­
дателите на парламентарни комисии, подко­
мисии и работни групи и от стенографските 
протоколи.
Чл. 14. Сумите, набирани по чл. 13, се от­
насят в икономия на бюджета на Народното 
събрание.
Чл. 15. (1) Възнагражденията по чл. 5 и 7 се 
начисляват от деня на полагане на клетва от 
народните представители до деня, предхождащ 
деня на полагането на клетва на народните 
представители, избрани в следващото Народно 
събрание. При предсрочно прекратяване на 
пълномощията на народен представител по 
реда на чл. 72, ал. 1 от Конституцията на Ре­
публика България възнаграждението се дължи 
до датата на постановяване на решението на 
органа по чл. 72, ал. 2 от Конституцията на 
Република България.
(2) По чл. 6 възнагражденията се начис­
ляват от датата на избирането на народните 
представители на съответните длъжности и 
за членове на комисии.
(3) Министри, избрани за народни пред­
ставители в следващо Народно събрание, 
декларират от кой държавен орган желаят да 
получават полагащото им се възнаграждение 
за периода до избор на нов Министерски съвет.
Чл. 16. (1) Парламентарен служител, който 
е придобил право на пенсия за осигурите­
лен стаж и възраст, при освобождаване от 
длъжност има право на еднократно парично 
обезщетение в размер на толкова основни 
заплати, колкото прослужени години има в 
Народното събрание, но не повече от 10.
(2) На парламентарните служители се из­
плаща всяка година сума за облекло в размер 
до две средномесечни заплати на заетите в 
бюджетната сфера.
Чл. 17. Библиотечно-информационният и 
изследователски парламентарен център пуб­
ликува на интернет страницата си всички 
извършени изследвания и проучвания, както 
и последващите оценки на въздействието на 
законите по чл. 26, ал. 2, финансирани от 
бюджета на Народното събрание.
8251